EUROOPAN YHTEISÖJEN KOMISSIO 
Bryssel, 06.05.1997 
KOM(97) 206 lopull. 
97/ 0133 (ACC) 
Ehdotus 
NEUVOSTON PÄÄTÖKSEKSI 
Euroopan yhteisön ja 
Kanadan 
tulliyhteistyötä ja keskinäistä avunantoa tulliasioissa 
koskevan sopimuksen tekemisestä 
(komission esittämä) 

Perustelut 
Neuvosto valtuutti 5 päivänä huhtikuuta 1993 antamallaan päätöksellä komission 
neuvottelemaan tulliyhteistyösopimuksista eräiden yhteisön pääasiallisten 
kauppakumppanien, etenkin Kanadan kanssa, ja hyväksyi neuvotteluohjeet siihen 
tarkoitukseen. 
Kanadan viranomaisten kanssa on ollut useita tapaamisia Brysselissä ja Ottawassa. Näiden 
neuvottelujen tuloksena sopimuksen teksti parafoitiin 28 päivänä helmikuuta 1997. 
Sopimus on parhaillaan neuvoston käsiteltävänä allekirjoitusta ja tekemistä varten. 
Komissio katsoo, että parafoitu sopimus on neuvoston 5 päivänä huhtikuuta 1993 
hyväksymien neuvotteluohjeiden mukainen. 
Komissio ehdottaa, että neuvosto hyväksyy liitteenä olevan mainitun sopimuksen 
allekirjoitusta ja tekemistä koskevan päätösehdotuksen, jotta yhteistyötä ja keskinäistä 
avunantoa tulliasioissa koskeva sopimus voitaisiin allekirjoittaa niin pian kuin mahdollista. 
3 
Ehdotus: 
Neuvoston Päätös 
Euroopan yhteisön ja Kanadan 
tulliyhteistyötä ja keskinäistä avunantoa tulliasioissa 
koskevan sopimuksen tekemisestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan 
yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan 
kanssa, 
ottaa huomioon komission ehdotuksen, 
sekä katsoo, että 
neuvosto valtuutti 5 päivänä huhtikuuta 1993 komission neuvottelemaan yhteisön puolesta 
tulliyhteistyösopimuksista eräiden yhteisön pääasiallisten kauppakumppanien kanssa, 
olisi hyväksyttävä Euroopan yhteisön ja Kanadan tulliyhteistyötä ja keskinäistä avunantoa 
tulliasioissa koskeva sopimus, 
ON PÄÄTTÄNYT SEURAAVAA: 
1 artikla 
Hyväksytään Euroopan yhteisön puolesta Euroopan yhteisön ja Kanadan tulliyhteistyötä ja 
keskinäistä avunantoa tulliasioissa koskeva sopimus. 
Sopimuksen teksti on tämän päätöksen liitteenä. 
2 artikla 
Komissio edustaa jäsenvaltioiden edustajien avustamana Euroopan yhteisöä sopimuksen 
20 artiklassa määrätyssä tulliyhteistyön sekakomiteassa. 
3 
3 artikla 
Valtuutetaan neuvoston puheenjohtaja nimeämään sopimuksen allekirjoittamiseen 
oikeutetut henkilöt. 
4 artikla 
Neuvoston puheenjohtaja antaa sopimuksen 24 artiklassa määrätyn ilmoituksen Euroopan 
yhteisön puolesta1. 
S artikla 
Tämä päätös julkaistaan Euroopan yhteisöjen virallisessa lehdessä. 
Tehty Brysselissä 
» Neuvoston puolesta 
Puheenjohtaja 
Neuvoston pääsihteeristö julkaisee sopimuksen voimaantulopäivän Euroopan yhteisöjen 
virallisessa lehdessä. 
4 
EUROOPAN YHTEISÖN 
JA KANADAN 
SOPIMUS 
YHTEISTYÖSTÄ JA 
KESKINÄISESTÄ AVUNANNOSTA TULLUSIOISSA 
r 
Kanadan hallitus ja Euroopan yhteisön, jäljempänä 'sopimuspuolet', jotka 
PITÄVÄT lähtökohtanaan Ottavvassa 6 päivänä heinäkuuta 1976 allekirjoitettuun 
Euroopan yhteisöjen ja Kanadan kaupallista ja taloudellista yhteistyötä koskevaan 
puitesopimukseen perustuvaa erityissuhdetta, 
OTTAVAT HUOMIOON Euroopan yhteisön ja Kanadan suhteista 22 päivänä 
marraskuuta 1990 annetun julistuksen, 
TUNNUSTAVAT Ottawassa 17 päivänä joulukuuta 1996 allekirjoitetun Kanadan ja 
Euroopan unionin suhteita koskevan yhteisen julistuksen, 
KATSOVAT, että tullilainsäädännön vastaiset toimet ovat haitallisia niiden taloudellisille, 
verotuksellisille, yhteiskunnallisille, kulttuurisille ja kaupallisille eduille, 
USKOVAT, että tarvitaan sitoumus tulliyhteistyön kehittämisestä mahdollisimman laaja-
alaisesti muun muassa tullimenettelyjen yksinkertaistamista ja yhdenmukaistamista 
koskevissa kysymyksissä, 
KATSOVAT, että on tärkeää varmistaa tuonnin tai viennin yhteydessä kannettavien 
tullien ja verojen oikea määritys sekä kielto-, rajoitus- ja valvontatoimenpiteiden 
asianmukainen täytäntöönpano, 
TUNNUSTAVAT kansainvälisen yhteistyön tarpeellisuuden tuUilainsäädäntöjensä 
soveltamiseen ja täytäntöönpanoon liittyvissä asioissa, 
OVAT VAKUUTTUNEITA siitä, että tullilainsäädännön vastaisia toimia voidaan 
vastustaa tehokkaammin sopimuspuolten tullihallintojen yhteistyöllä, 
OTTAVAT HUOMIOON tulliyhteistyöneuvoston asiaa koskevat asiakirjat ja erityisesti 5 
päivänä joulukuuta 1953 annetun suosituksen keskinäisestä hallinnollisesta avunannosta, ja 
OTTAVAT LISÄKSI HUOMIOON kansainväliset yleissopimukset, joissa määrätään 
tiettyjä tavaroita koskevista kielloista, rajoituksista ja erityisistä valvontatoimista, 
OVAT SOPINEET SEURAAVAA: 
6 
I OSASTO 
YLEISET MÄÄRÄYKSET 
1 artikla 
Määritelmät 
Tässä sopimuksessa tarkoitetaan: 
1. 'tulliviranomaisella' Kanadassa Department of National Revenuen toimivaltaisia 
yksiköitä ja Euroopan yhteisössä Euroopan yhteisöjen komission toimivaltaisia 
yksiköitä sekä Euroopan yhteisön jäsenvaltioiden tulliviranomaisia; 
2. 'tullilainsäädännöllä' Kanadan osalta niitä lakeja ja asetuksia, joiden hallinto ja 
täytäntöönpano on annettu erityisesti tulliviranomaisten tehtäväksi ja jotka 
koskevat tavaroiden tuontia, vientiä, kauttakuljetusta ja niiden asettamista mihin 
tahansa tullimenettelyyn, mukaan lukien kielto-, rajoitus- ja valvontatoimenpiteet, 
sekä kaikkia tulliviranomaisten lakisääteisten valtuuksiensa perusteella antamia 
säännöksiä; ja Euroopan yhteisön osalta Euroopan yhteisön antamia säännöksiä, 
jotka koskevat tavaroiden tuontia, vientiä, kauttakuljetusta ja niiden asettamista 
mihin tahansa tullimenettelyyn, mukaan lukien kielto-, rajoitus- ja 
valvontatoimenpiteet; 
3. 'tullilainsäädännön vastaisella toimella' mitä tahansa tullilainsäädännön rikkomista 
tai yritystä rikkoa kyseistä lainsäädäntöä; 
4. 'tiedoilla' kaikkia asiatietoja, asiakirjoja, kertomuksia, niiden oikeaksi todistettuja 
jäljennöksiä tai muita tiedoksiantoja, mukaan lukien tiedot, joita on käsitelty tai 
jäsennelty tullilainsäädännön vastaisen toinien kannalta merkittävän seikan esille 
tuomiseksi; 
5. 'henkilöllä' luonnollista henkilöä tai oikeushenkilöä; 
6. 'henkilötiedoilla' kaikkia tunnistettua tai tunnistettavissa olevaa yksilöä koskevia 
tietoja; 
7. 'pyynnön vastaanottaneella viranomaisella' toimivaltaista tulliviranomaista, jolta 
pyydetään apua; 
8. 'pyynnön esittäneellä viranomaisella' toimivaltaista tulliviranomaista, joka esittää 
avunpyynnön. 
% 
H OSASTO 
TULLIYHTEISTYÖ 
2 artikla 
Yhteistyön soveltamisala 
Sopimuspuolet sitoutuvat kehittämään tulliyhteistyötä mahdollisimman laaja-
alaisesti. 
Tulliyhteistyöhön kuuluvat tämän sopimuksen nojalla kaikki tullilainsäädännön 
soveltamiseen liittyvät kysymykset. 
3 artikla 
Tekninen apu kolmansille maille 
Sopimuspuolet ilmoittavat tarvittaessa toisilleen kolmansien maiden kanssa toteutetuista 
tai toteutettavista tullialan teknistä apua koskevista toimista tarkoituksenaan näiden 
toimien kehittäminen. 
4 artikla 
Yksinkertaistaminen ja yhdenmukaistaminen 
Sopimuspuolet pyrkivät yksinkertaistamaan ja yhdenmukaistamaan tullimenettelyjään 
ottaen tässä yhteydessä huomioon kansainvälisten järjestöjen tällä alalla suorittaman työn. 
Sopimuspuolet sopivat lisäksi tarkastelevansa erilaisia keinoja ja menetelmiä välilleen 
mahdollisesti syntyvien tullialan ongelmien ratkaisemiseksi. 
5 artikla 
Henkilöstönvaihto 
Tulliviranomaiset voivat harjoittaa keskinäistä henkilöstönvaihtoa toistensa tulhtekniikoita 
ja -menettelyjä sekä tietokonejärjestelmiä koskevan tietämyksen lisäämiseksi silloin, kun 
tämän katsotaan hyödyttävän molempia osapuolia. 
6 artikla 
Tietokoneistaminen 
Sopimuspuolet pyrkivät helpottamaan keskinäistä kauppaansa tekemällä yhteistyötä 
tullimenettelyjen ja -muodollisuuksien tietokoneistamiseen liittyvissä kysymyksissä. 
f 
m OSASTO 
KESKINÄINEN AVUNANTO 
7 artikla 
Avunannon soveltamisala 
1. Tulliviranomaiset avustavat toisiaan pyynnöstä tai omasta aloitteestaan 
toimittamalla tietoja, joiden avulla voidaan varmistaa tullilainsäädännön 
asianmukainen soveltaminen ja tullilainsäädännön vastaisten toimien ehkäiseminen, 
tutkiminen ja torjuminen. 
2. Antaessaan tämän osaston määräysten mukaista apua sopimuspuolet toimivat 
lakiensa, sääntöjensä ja muiden säädöstensä mukaisesti sekä tulliviranomaistensa 
toimivallan ja käytettävissä olevien voimavarojen rajoissa. 
3. Tämän osaston määräykset koskevat pelkästään sopimuspuolten keskinäistä 
hallinnollista avunantoa, eivätkä ne anna yksityishenkilöille oikeutta hankkia 
tietoja, hankkia, salata tai jättää pois todisteita tai estää pyynnön täyttämistä. 
4. Tämän osaston määräykset eivät rajoita sellaisten säännösten ja määräysten 
soveltamista, jotka koskevat keskinäistä avunantoa rikosasioissa. Niitä ei 
myöskään sovelleta oikeusviranomaisten pyynnöstä käytettyjen valtuuksien 
perusteella saatuihin tietoihin, elleivät kyseiset viranomaiset ole ennakolta 
tapauskohtaisesti hyväksyneet näiden tietojen luovuttamista. 
8 artikla 
Menetelmiä, suuntauksia ja toimia koskevat tiedot 
1. Tulliviranomaiset toimittavat toisilleen pyynnöstä tai omasta aloitteestaan 
hallussaan olevia tietoja, jotka liittyvät: 
a) tullilainsäädännön täytäntöönpanossa käytettyihin, tehokkaiksi 
osoittautuneisiin uusiin tekniikoihin; 
b) tullilainsäädännön vastaisten toimien uusiin suuntauksiin, keinoihin tai 
menetelmiin. 
9 
2. Tulliviranomaiset toimittavat toisilleen pyynnöstä tai omasta aloitteestaan tietoja 
toteutetuista tai suunnitelluista toimista, joilla rikotaan tai näytetään rikottavan 
tullilainsäädäntöä toisen sopimuspuolen alueella. 
9 artikla 
Pyynnöstä annettava apu 
1. Pyynnön vastaanottanut viranomainen antaa pyynnöstä pyynnön esittäneelle 
viranomaiselle tietoja alueellaan sovellettavasta tullilainsäädännöstä ja 
menettelyistä siltä osin, kuin niillä on merkitystä tullilainsäädännön vastaisiin 
toimiin liittyville tutkimuksille. 
2. Pyynnön vastaanottaneen viranomaisen on ilmoitettava pyynnön esittäneelle 
viranomaiselle tämän pyynnöstä erityisesti: 
a) onko pyynnön esittäneen sopimuspuolen alueelle tuodut tavarat viety 
laillisesti pyynnön vastaanottaneen sopimuspuolen alueelta, ja yksilöitävä 
tarvittaessa tavaroihin sovellettu tullimenettelyjä 
b) onko pyynnön esittäneen sopimuspuolen alueelta viedyt tavarat tuotu 
laillisesti pyynnön vastaanottaneen sopimuspuolen alueelle, ja yksilöitävä 
tarvittaessa tavaroihin sovellettu tullimenettely. 
3. Jollei 13 artiklassa vahvistetuista erityismääräyksistä muuta johdu, pyynnön 
vastaanottaneen viranomaisen pyynnöstä toimittamien tietojen ja erityisen 
valvonnan on kohdistuttava: 
a) henkilöihin, joiden pyynnön esittänyt viranomainen tietää tai epäilee 
rikkoneen tullilainsäädäntöä; 
b) kuljetuksessa tai varastossa oleviin tavaroihin, joilla pyynnön esittänyt 
viranomainen epäilee käytävän laitonta kauppaa; 
c) kuljetusvälineisiin, joita pyynnön esittänyt viranomainen epäilee käytettävän 
tullilainsäädännön vastaisissa toimissa; ja 
d) tiloihin, joita pyynnön esittänyt viranomainen epäilee käytettävän 
tullilainsäädännön vastaisissa toimissa. 
O 
10 artikla 
Oma-aloitteinen avunanto 
Kun kyse on vakavista tapauksista, jotka saattaisivat merkittävästi vahingoittaa toisen 
sopimuspuolen taloutta, kansanterveyttä, yleistä turvallisuutta tai muita keskeisiä etuja, 
toisen sopimuspuolen tulliviranomaisten on mahdollisuuksien mukaan toimitettava tietoja 
omasta aloitteestaan. 
// artikla 
Tietojen välityksessä käytettävä muoto 
1. Pyynnön vastaanottanut viranomainen toimittaa tarvittavat tiedot pyynnön 
esittäneelle viranomaiselle asiakirjoina, oikeaksi todistettuina asiakirjajäljennöksinä, 
kertomuksina tai niiden sähköisinä toisintoina. Samalla on toimitettava kaikki 
näiden tietojen tulkintaa ja hyödyntämistä varten tarvittavat tiedot. 
2. Asiakirjojen ja muun aineiston alkuperäiskappaleita voidaan pyytää vain 
tapauksissa, joissa jäljennökset eivät riitä. Näistä asiakirjoista ja muusta aineistosta 
annetut jäljennökset todistetaan asianmukaisesti oikeiksi, jos sitä erikseen 
pyydetään. 
3. Käytettäviksi annetut asiakirjojen ja muun aineiston alkuperäiskappaleet on 
palautettava mahdollisimman pian; pyynnön vastaanottaneen viranomaisen tai 
kolmansien osapuolten oikeudet niihin säilyvät ennallaan. 
12 artikla 
Asiantuntijat ia todistajat 
1. Sopimuspuolen tulliviranomainen voi toisen sopimuspuolen tulliviranomaisen 
pyynnöstä valtuuttaa virkailijansa esiintymään todistajina tai asiantuntijoina toisen 
sopimuspuolen alueella järjestetyissä oikeudellisissa tai hallinnollisissa 
menettelyissä ja esittämään näiden menettelyjen kannalta oleellisina pidettyjä 
asiakirjoja tai muuta aineistoa taikka niiden oikeaksi todistettuja jäljennöksiä. 
2. Oikeudellisissa tai hallinnollisissa menettelyissä 1 kohdan mukaisesti esiintyville 
todistajille tai asiantuntijoille annetaan pyynnön esittäneen sopimuspuolen täysi 
lainsuoja luottamuksellisten lausuntojen osalta, joiden julkistaminen voidaan asiaa 
koskevan lainsäädännön perusteella kieltää. 
a 
3. Todistamis- tai kuulemispyynnössä on ilmoitettava selvästi, minkä asian johdosta ja 
minkä aseman tai ominaisuuden perusteella virkamiestä kuullaan. 
13 artikla 
Pyyntöjen toimittaminen 
1. Tämän osaston määräysten mukaisesti esitetyt avunantoa koskevat pyynnöt on 
tehtävä kirjallisesti ja niihin on liitettävä tarpeellisiksi katsotut asiakirjat. Pyynnöt 
on mahdollista tehdä myös suullisesti olosuhteiden niin vaatiessa. Suulliset pyynnöt 
on viipymättä vahvistettava kirjallisesti. Kirjalliset pyynnöt voidaan toimittaa 
sähköisessä muodossa ja tulostaa paperille. 
2. Edellä 1 kohdassa tarkoitetuissa pyynnöissä on esitettävä seuraavat tiedot: 
a) pyynnön esittävä viranomainen; 
b) pyydetty toimenpide; 
c) pyynnön kohde ja syy; 
d) asiaan liittyvät lait, säännöt ja muut oikeudelliset seikat; 
e) mahdollisimman tarkat ja laajat tiedot tutkimuksen kohteena olevista 
henkilöistä; ja 
f) yhteenveto oleellisista tiedoista ja jo suoritetuista tutkimuksista, mukaan 
lukien tiedot niistä tulliviranomaisista, jotka ovat asiassa osallisina pyynnön 
esittämishetkellä. 
3. Pyynnön vastaanottaneen viranomaisen on noudatettava tiettyä menettelyä 
pyyntöön vastatessaan, ellei tämä menettely ole ristiriidassa pyynnön 
vastaanottaneen sopimuspuolen lakien ja hallinnollisten määräysten kanssa. 
4. Tässä osastossa tarkoitetut tiedot toimitetaan vain tulliviranomaisten erityisesti tätä 
tarkoitusta varten nimeämille virkailijoille. Osapuolet toimittavat tarkoitusta varten 
nimetyistä virkailijoista laaditut luettelot toisilleen tämän sopimuksen 19 artiklan 3 
kohdan mukaisesti. 
5. Pyynnöt on esitettävä pyynnön vastaanottavan viranomaisen virallisella kielellä tai 
jollakin sen hyväksymällä kielellä. 
6. Jos pyyntö ei täytä muotovaatimuksia, pyynnön vastaanottanut viranomainen voi 
pyytää sen korjaamista tai täydentämistä. Pyynnön vastaanottanut viranomainen 
voi toteuttaa väliaikaisia toimenpiteitä. 
Aa-
14 artikla 
Pyyntöjen täyttäminen 
1. Jos pyynnön vastaanottaneella viranomaiselle ei ole pyydettyjä tietoja, sen on 
lainsäädäntönsä mukaisesti joko 
a) aloitettava tutkimukset kyseisten tietojen hankkimiseksi; tai 
b) välitettävä pyyntö viipymättä sopivalle toimielimelle; taikka 
c) osoitettava ne viranomaiset, joita asia koskee. 
2. Edellä 1 kohdassa tarkoitettuihin tutkimuksiin voi kuulua lausuntojen hankkiminen 
tullilainsäädännön vastaisten toimien yhteydessä kuultavilta henkilöiltä sekä 
todistajilta ja asiantuntijoilta. 
15 artikla 
Virkailijoiden velvollisuudet 
1. Pyynnön esittäneen viranomaisen erikseen nimeämät virkailijat voivat 
tullilainsäädännön vastaisia toimia tutkiessaan kirjallisesta pyynnöstä ja pyynnön 
vastaanottaneen viranomaisen luvalla sekä sen määräämin edellytyksin olla läsnä 
tutkimuksissa, joita pyynnön vastaanottanut viranomainen suorittaa pyynnön 
vastaanottaneen sopimuspuolen alueella, jos nämä tutkimukset ovat pyynnön 
esittäneen viranomaisen kannalta tärkeitä. 
2. Toisen sopimuspuolen alueella 1 kohdassa tarkoitetuissa olosuhteissa toimivien 
pyynnön esittäneen viranomaisen virkailijoiden on aina pystyttävä todistamaan, että 
he ovat paikalla virka-asioissa. 
3. Sopimuspuolen asianmukaisesti valtuutetut virkailijat voivat toisen sopimuspuolen 
suostumuksella ja sen määräämin edellytyksin saada pyynnön vastaanottaneelta 
viranomaiselta tai tämän vastuualueeseen kuuluvalta toiselta viranomaiselta 
tullilainsäädännön vastaisia toimia koskevia tietoja, joita pyynnön esittänyt 
viranomainen tarvitsee tämän osaston määräysten soveltamiseksi. 
16 artikla 
Tietojen luottamuksellisuus 
Tämän osaston määräysten mukaisesti saadut tiedot ovat luottamuksellisia ja niitä 
koskee vähintään sama suoja ja salassapitovelvollisuus kuin tiedot vastaanottaneen 
sopimuspuolen lainsäädännössä on myönnetty muille vastaaville tiedoille. 
/? 
2. Saatuja tietoja voidaan käyttää ainoastaan tässä osastossa määrättyihin 
tarkoituksiin. Jos toinen sopimuspuoli haluaa käyttää tietoja muihin tarkoituksiin, 
sen on hankittava tiedot toimittaneelta tulliviranomaiselta kirjallinen 
ennakkosuostumus. Kyseisten tietojen käytössä on tällöin noudatettava tämän 
viranomaisen asettamia rajoituksia. 
3. Mitä 2 kohdassa määrätään, ei estä tietojen käyttöä tullilainsäädännön 
noudattamatta jättämisen vuoksi vireille pannuissa oikeudellisissa tai 
hallinnollisissa menettelyissä. Sopimuspuolet voivat käyttää tämän osaston 
määräysten mukaisesti saatuja todisteita näyttönä todistusasiakirjoissa, 
kertomuksissa ja lausunnoissa sekä oikeudelle esitettyjen kanteiden ja syytteiden 
yhteydessä. Todisteet toimittaneelle toimivaltaiselle viranomaiselle on ilmoitettava 
ennakolta kyseisestä käytöstä. 
4. Henkilötietoja voidaan vaihtaa ainoastaan, jos ne vastaanottava sopimuspuoli 
sitoutuu suojelemaan niitä vähintään samalla tavalla kuin tiedot toimittava 
sopimuspuoli suojelisi niitä kyseisessä tapauksessa. 
5. Tietojen levittäminen edelleen kunkin sopimuspuolen tulliviranomaisten 
keskuudessa on sallittua ainoastaan, jos tähän on tarvetta. Kun tietoja välitetään 
edelleen tämän kohdan mukaisesti, tiedot toimittaneelle sopimuspuolelle on 
ilmoitettava asiasta ennakolta. 
17 artikla 
Poikkeukset avunantovelvollisuudesta 
1. Avunannosta voidaan kieltäytyä tai sen ehdoksi voidaan asettaa tiettyjen 
edellytysten tai vaatimusten täyttäminen, jos tämän osaston määräysten mukainen 
avunanto voisi loukata Kanadan tai Euroopan yhteisön jäsenvaltion 
itsemääräämisoikeutta tai uhkaisi turvallisuutta, yleistä järjestystä tai muita 
sopimuspuolen keskeisiä etuja (esimerkiksi 16 artiklan 4 kohdassa mainittu etu) tai 
jos se johtaisi teollisten salaisuuksien taikka liike- tai ammattisalaisuuksien 
rikkomiseen tai olisi ristiriidassa sopimuspuolen lainsäädännön kanssa. 
2. Jos pyynnön esittävä viranomainen pyytää sellaista apua, jota se ei itse voisi antaa, 
jos pyynnön vastaanottanut viranomainen sitä pyytäisi, sen on huomautettava tästä 
pyynnössään. Tällaisen pyynnön täyttäminen on pyynnön vastaanottaneen 
viranomaisen harkinnan varassa. 
/f 
3. Pyynnön vastaanottanut viranomainen voi lykätä avun antamista, jos se katsoo 
avunannon häiritsevän meneillään olevia tutkimuksia, syytteeseenpanoa tai 
oikeudenkäyntiä. Pyynnön vastaanottaneen viranomaisen on tällöin neuvoteltava 
pyynnön esittäneen viranomaisen kanssa sen selvittämiseksi, voidaanko apua antaa 
sen tarpeellisina pitämiä edellytyksiä tai vaatimuksia noudattaen. 
4. Jos avunannosta kieltäydytään tai sitä lykätään, syyt tähän on ilmoitettava 
viipymättä. 
18 artikla 
Kustannukset 
1. Sopimuspuolet eivät vaadi toisiltaan korvausta tämän osaston määräysten 
soveltamisesta aiheutuvista kustannuksista. 
2. Jos pyynnön täyttämisestä aiheutuu merkittäviä, tavallisuudesta poikkeavia 
kustannuksia, sopimuspuolten on asiaa koskevin neuvotteluin vahvistettava 
pyynnön täyttämiseen liittyvät edellytykset ja vaatimukset sekä kustannusten 
jakotapa. 
IV OSASTO 
LOPPUMÄÄRÄYKSET 
19 artikla 
Sopimuksen täytäntöönpano 
Tämän sopimuksen hallinnoinnista vastaavat Kanadan tullihallinto ja Euroopan 
yhteisöjen komission toimivaltaiset yksiköt sekä tapauksen mukaan Euroopan 
yhteisön jäsenvaltioiden tulliviranomaiset. 
Tulliviranomaiset toteuttavat toimenpiteitä varmistaakseen, että tullilainsäädännön 
vastaisten toimien tutkimisesta ja torjumisesta vastaavilla virkailijoilla on 
henkilökohtaiset ja suorat yhteydet toisiinsa. 
Tulliviranomaiset päättävät niistä yksityiskohtaisista järjestelyistä, joilla pyritään 
helpottamaan tämän sopimuksen täytäntöönpanoa. 
Tulliviranomaiset pyrkivät parhaansa mukaan selvittämään tämän sopimuksen 
tulkinnasta tai soveltamisesta mahdollisesti aiheutuvat ongelmat tai epäilyt. 
K 
20 artikla 
TuUiyhteistyösekakomitea 
Perustetaan tulliyhteistyösekakomitea, joka koostuu sopimuspuolten 
tulliviranomaisten edustajista. Tulliyhteistyösekakomitean kokoontumispaikasta ja 
-ajasta sekä asialistasta sovitaan yhdessä. 
Tulliyhteistyösekakomitea huolehtii tämän sopimuksen moitteettomasta 
toiminnasta ja tarkastelee kaikkia sen soveltamisesta johtuvia kysymyksiä. Sen 
tärkeimmät tehtävät tässä yhteydessä ovat seuraavat: 
a) toteuttaa tulliyhteistyön kannalta tarpeellisia toimenpiteitä tämän 
sopimuksen tavoitteiden mukaisesti ja toteuttaa toimenpiteitä, joiden 
tarkoituksena on tämän sopimuksen laajentaminen tulliyhteistyön 
syventämiseksi ja sen täydentämiseksi tiettyjä erityisaloja tai -kysymyksiä 
koskevien määräyksin; 
b) vaihtaa näkemyksiä kaikista yhteistä etua koskevista tulliyhteistyöhön 
liittyvistä kysymyksistä, mukaan lukien tulevat toimenpiteet ja niiden 
toteuttamiseksi käytettävissä olevat voimavarat; ja 
c) yleensä ottaen antaa suosituksia ratkaisuiksi, joilla edistetään tämän 
sopimuksen tavoitteiden toteuttamista. 
Tulliyhteistyösekakomitea vahvistaa työjärjestyksensä. 
21 artikla 
Muista sopimuksista johtuvat velvollisuudet 
Euroopan yhteisön toimivallan ja sen jäsenvaltioiden toimivallan huomioon ottaen 
tämän sopimuksen määräyksistä voidaan todeta seuraavaa: 
- ne eivät vaikuta kansainvälisistä yleis- tai muista sopimuksista johtuviin 
sopimuspuolten velvollisuuksiin, 
- niiden katsotaan täydentävän Euroopan unionin yksittäisten jäsenvaltioiden ja 
Kanadan mahdollisia voimassa olevia tai tulevia kahdenvälisiä sopimuksia 
yhteistyöstä ja keskinäisestä avunannosta tulliasioissa, ja 
- ne eivät vaikuta niiden säännösten ja määräysten soveltamiseen, jotka koskevat 
tämän sopimuksen perusteella saatujen, yhteisölle mahdollisesti 
merkityksellisten tietojen toimittamista tarvittaessa komission toimivaltaisten 
yksiköiden ja jäsenvaltioiden tulliviranomaisten välillä. 
K 
2. Sen estämättä, mitä 1 kohdassa määrätään, tämän sopimuksen määräyksiä 
sovelletaan tapauksissa, joissa Euroopan unionin yksittäisten jäsenvaltioiden ja 
Kanadan mahdollisten kahdenvälisten, yhteistyötä ja keskinäistä avunantoa 
tulliasioissa koskevien sopimusten määräykset ovat ristiriidassa tämän sopimuksen 
määräysten kanssa. 
3. Tämän sopimuksen soveltamiseen liittyvät kysymykset ratkaistaan 20 artiklassa 
perustetussa sekakomiteassa käytävin sopimuspuolten välisin neuvotteluin. 
22 artikla 
Alueellinen soveltaminen 
Tätä sopimusta sovelletaan alueisiin, joihin sovelletaan Euroopan yhteisön 
perustamissopimusta mainitussa perustamissopimuksessa määrättyjen edellytysten 
mukaisesti, sekä Kanadan alueeseen Kanadan lainsäädännössä määrättyjen edellytysten 
mukaisesti. 
23 artikla 
Kehitys 
Sopimuspuolet voivat yksimielisin päätöksin laajentaa tätä sopimusta tulliyhteistyön 
syventämiseksi ja täydentämiseksi erityisaloja tai -kysymyksiä koskevin sopimuksin 
tullilainsäädäntönsä mukaisesti. 
24 artikla 
Voimaantulo ja irtisanominen 
1. Tämä sopimus tulee voimaan sitä päivää seuraavan kuukauden ensimmäisenä 
päivänä, jona sopimuspuolet ovat ilmoittaneet toisilleen tätä varten tarvittavien 
menettelyjen päätökseen saattamisesta. 
2. Sopimus on voimassa toistaiseksi, mutta kumpikin sopimuspuoli voi milloin 
tahansa irtisanoa sen ilmoittamalla asiasta diplomaattisia yhteyksiä käyttäen. 
3. Sopimuksen irtisanominen tulee voimaan kuukauden kuluttua siitä päivästä, jona 
irtisanomisesta on ilmoitettu toiselle sopimuspuolelle. Irtisanomishetkellä 
toteutettavina olevat toimenpiteet on kuitenkin saatettava päätökseen tämän 
sopimuksen määräysten mukaisesti. 
O 
TÄMÄN VAKUUDEKSI asianmukaisesti valtuutetut allekirjoittaneet oyat 
allekirjoittaneet tämän sopimuksen. 
Tehty päivänä kuuta vuonna 199.... kahtena kappaleena 
englannin, espanjan, hollannin, italian, kreikan, portugalin, ranskan, ruotsin, saksan, 
suomen ja tanskan kielillä kaikkien tekstien ollessa yhtä todistusvoimaiset. 
Euroopan yhteisön puolesta: 
ministeri 
Euroopan unionin neuvoston puheenjohtaja, 
Euroopan yhteisöjen komission jäsen; 
Kanadan puolesta: 
ministeri 
/f 
ISSN 1024-4492 
KOM(97) 206 lopullinen 
ASIAKIRJAT 
FI 02 11 
Luettelonumero : CB-CO-97-190-FI-C 
ISBN 92-78-19448-4 
Euroopan yhteisöjen virallisten julkaisujen toimisto 
L-2985 Luxemburg 
n